Document ID: /roh_data/filtered/fineweb-2-filterrobots_roh.jsonl.gz/72071

Concepts da schurmetg
Suenter che las mesiras dil cussegl federal ein vegnidas sluccadas ston fatschentas sco era uniuns ademplir in concept da schurmetg per la reavertura resp. per entscheiver puspei cun il trenament. Quels concepts da schurmetg ein per gronda part gia vegni elaborai d'associaziuns ni ulteriuras organisaziuns per branschas ni geners da sport. Nus supplichein las fatschentas da risguardar las directivas da lur associaziun e da nezegiar quels concepts da schurmetg. Eventualmein sto in agen concept da schurmetg vegnir elaboraus. Ulteriuras informaziuns ein d'anflar sut https://backtowork.easygov.swiss/. Uniuns sportivas san per part far diever dils concepts da muster da Swiss Olympic (www.swissolympic.ch). Per il diever d'indrezs e localitads dalla vischnaunca sto vegnir presentau alla vischnaunca Ilanz/Glion in concept da schurmetg corrispundent.
Nus supplichein da prender enconuschientscha.
Glion, ils 8 da matg 2020 Vischnaunca Ilanz/Glion